पाएं अपने शहर की ताज़ा ख़बरें और फ्री ई-पेपरडाउनलोड करें
राजस्थान में कोरोना का कहर देखते हुए शुक्रवार शाम यानी 7 मई से 16 मई तक संपूर्ण लॉकडाउन लगाया जा सकता है। इस दौरान जरूरी सेवाएं छोड़कर बाकी सब बंद रहेगा। यही नहीं, शादी-ब्याह पर भी पूरी तरह रोक लगेगी। गांवाें में तेजी से फैल रहे काेराेना की चेन तोड़ने के लिए सरकार की ओर से यह कदम उठाने पर विचार किया जा रहा है।
पूर्ण लॉकडाउन की संभावनाओं पर विचार करने के लिए पांच मंत्रियों की कमेटी बनाई गई है। ताकि महामारी रेड अलर्ट- जन अनुशासन पखवाड़ा में जनता का आवागमन न्यूनतम हो। यह कमेटी गुरुवार शाम तक अपनी रिपोर्ट देगी। इसके बाद कमेटी की सिफारिशों को तत्काल लागू कर दिया जाएगा।
कमेटी में यूडीएच मंत्री शांति धारीवाल, जलदाय मंत्री बीडी कल्ला, चिकित्सा मंत्री रघु शर्मा, शिक्षा राज्यमंत्री गोविंद सिंह डोटासरा और चिकित्सा राज्यमंत्री सुभाष गर्ग शामिल हैं। मुख्यमंत्री अशोक गहलोत की अध्यक्षता में बुधवार को हुई कैबिनेट में यह अहम कदम उठाया गया। कैबिनेट की बैठक में कोरोना की तीसरी लहर की आशंका को भी ध्यान में रखते हुए जरूरी संसाधन जुटाने पर भी विचार किया गया।
कैबिनेट के अहम फैसले- 59 स्थानीय निकायों में 125 करोड़ की लागत से दो महीने में बनाएंगे ऑक्सीजन प्लांट...
राजस्थान मुख्यमंत्री सहायता कोष-कोविड वैक्सीनेशन अकाउंट में आईएएस 3 माह व आरएएस 2 महीने का वेतन देंगे। एसोसिएशनों ने इसकी सहमति भी दे दी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn